
2022, tawata е Апа di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Соул Wever-Úroes 


PROME MINISTER 


INTEGRIDAD TA SIGNIFICA HACI LO CORECTO 
NA TUR MOMENTO 


Integridad ta algo cu Prome Minister Evelyn Wever - Croes 
ta considera hopi importante. Por mira esaki a traves di e 
enfasis cu a pone riba integridad desde Gabinete Wever - 
Croes I, door di inclui integridad den un ministerio y aworaki 
cu Gabinete Wever - Croes ΙΙ, cu Aruba tin un Minister encarga 
cu integridad. 


Nacionnan Uni a decreta 9 di december como Dia Internacional 
contra Corupcion. Den cuadro di esaki Gobierno di Aruba ta 
declara e siman di 5 pa 9 di december como: Siman Nacional 
di Integridad cu e lema “Honra bo compromiso cu integridad”. 


KICO TA NIFICA INTEGRIDAD? 

Prome Minister Wever - Croes ta describi integridad como haci 
lo corecto den tur sentido di palabra for di e cosnan mas chikito 
te na e cosnan di mas grandi. Ademas, pa no haci lo corecto 
tin biaha so, pero haci lo corecto semper i respecto unda bo ta, 
cu ken bo ta y i respecto si hende ta wak kico bo ta haci of no. 


CON ARUBA LO РОК BENEFICIA DI 
INTEGRIDAD NACIONAL? 

Premier Wever - Croes a sigui splica cu nivel halto 
di integridad tin hopi beneficio pa henter Aruba. 


Dos motibo principal ta encera placa y confiansa: 


(1) Ora bo no ta cana e caminda di integridad 
anto tin corupcion andando, e ta costa placa di 
Pais Aruba y di ciudadanonan. Pasobra e placa ta 
bay concentra den un grupo chikito di persona cu 
ta beneficia di e placa aki, of di locual cu nan ta 
haci den cuadro di corupcion. Pues si logra saca 
mas tanto corupcion for di e sistemanan cu nos 
tin na Aruba, eorey lo tin mas placa disponibel pa 
yega na esnan cu mas tin mester di dje. 


(2) E otro motibo importante pakico integridad 
ta asina importante pa Aruba ta e tema di confiansa. 
Cu nivel halto di integridad, e ciudadano lo tin confiansa bek 
den su politcoanan y gobernantenan cu nan ta haci lo corecto 
y traha na interes di comunidad. 


‘Esaki ta e dos motibonan cu pami ta prinicpal, pero tin hopi 
mas motibo pakico integridad na nivel mas halto di Aruba lo 
beneficia tur ciudadano di nos pais y crea progreso y bienestar 
cu nos ta buscando, Prome Minister Wever - Croes a expresa. 
Por ultimo, Prome Minister a bisa cu awor cu Aruba ta den 
recuperacion, e ta importante pa pone mas atencion riba e 
tema di integridad. Pasobra recuperando cu intergidad ta 
recuperacion real pa Aruba. 

Prome Minister Evelyn Wever-Croes: 


SESSION INFORMATIVO PA STUDIANTENAN ΝΑ 
HULANDA ‘NOS DIASPORA' TAWATA UN EXITO 


Gobierno a comparti tur informacion financiero y plannan di maneho 

Diahuebs 1 di December, Gobierno di Aruba hunto 
cu Arubahuis y Haagse Hogeschool a organisa un 
session informativo cu e diaspora di Aruba na Hulanda 
y a hiba e number ‘Nos Diaspora. E encuentro aki a 
tuma luga na Haagse Hogeschool y a wordo atendi 
pa un grupo grandi di studiante principalmente. 
Mandatarionan di Aruba, Prome Minister Evelyn 
Wever-Croes, Minister di Finansa Xiomara Maduro, y 
Minister Plenipontenciario na Hulanda, Ady Thijsen a 
hiba palabra pa duna informacion na esnan presente. 


Prome Minister a cuminsa pa informa di e situacion 
financiero di Aruba, e relacion cu Caft, y tambe a 
comparti cifranan actual comparando awo cu e tempo 
prome cu е pandemia. E retonan cu Gabinete Wever- 
Croes a enfrenta desde cu a cuminsa goberna te 
cu awo dunando di conoce cu no tawata temponan 
facil pa goberna. Y tambe nos pais a wordo afecta 
grandemente pa e pandemia. 


International Monetary Fund (IMF) a considera na comienso di 
e pandemia, cu Aruba lo ta un di e paisnan cu mas lo wordo 
afecta pa motibo di nos dependencia grandi di turismo. Y e 
mesun IMF ta bisa awo, cu Aruba ta un di e paisnan den region 
cu di mas fuerte ta recuperando di e pandemia. Turismo ta 
recuperando. Nos economia ta recuperando. Debe ta bahando 
aunke ainda ta hopi halto debi na e prestamo di Hulanda 
durante e pandemia. 


“Esaki ta yena nos cu orguyo. Pasobra e recuperacion aki no 
tawata algo cu un persona so a logra, of un gobierno so a 
logra, pero e ta algo cu tur Arubano y tur cu ta biba riba nos isla 
a logra hunto”, Prome Minister a expresa. 


Prome Minister a comparti plannan di maneho di Gobierno 
riba diferente tereno, entre otro, riba tereno di difersificacion 
di energia, medio ambiente, cambio climatico, y inversion den 
enseñansa, cuido medico, cuido di adultonan mayor etc. 

Un preocupacion си studiantenan a expresa tawata tocante 


empleo y kico ta e plan di Gobierno pa sigura trabounan na 
Aruba pa studiantenan despues cu nan regresa nos pais 
despues di nan estudio. Prome Minister a informa nan cu 
Minister di Labor, Glenbert Croes hunto cu Arubahuis, ta 
trahando riba un Proyecto cu yama “Job bank' pa a base di e 
proyecto aki percura pa tin trabou na Aruba pa studiantenan cu 
regresa a base di e estudio cu nan a haci na Hulanda. 


Studiantenan cu a participa tawata tin diferente pregunta 
interesante y importante y e mandatarionan a tuma tempo pa 


splica. 


Nos Diaspora tawata un exito y Gobierno di Aruba ta contento 
y orguyoso pa mira cu asina hopi hoben tin interes pa scucha 
e storia di Aruba, e storia financiero y con Aruba ta recupera pa 
bira un pais fuerte y resiliente. 

E determinacion di cada ciudadano, 

lo ta e inspiracion pa nos sigui 
enfrenta cualkier reto cu den 2023 
crusa nos caminda. 


MINISTER 


Uns Arends 


DEPARTAMENTO D AVIACION CIVIL TA PASA 
DI UN PROCESO REACTIVO PA UN PROCESO 
MAS PROACTIVO 


Τα lansa Aruba su "Safety Occurrence Reporting” portal 


En conexion cu Dia Internacional di Aviacion 
Civil, 7 di december, y pa promove un cultura 
y conocemento di siguridad den e industria di 
aviacion na Aruba, Minister di Transporte, Sr. 
Ursell Arends hunto cu e Departamento di Aviacion 
Civil di Aruba (DCA), ta introduci Aruba su online 
“Safety Occurrence Reporting” portal. 


Departamento di Aviacion Civil ta reconoce cu 
publico general por, y ta contribui na e siguridad 
di aviacion na Aruba, door di informa encuanto 
preocupacionnan di siguridad cu nan ta experencia. 


A traves di e portal, kier facilita e proceso pa un 
persona raporta (safety reports) cualkier sospecho 
di mal practica, iregularidad of deficiencia encuanto | 
siguridad aereo directamente na Departamento 
di Aviacion Civil, sin teme cu esaki por tin 
consecuencianan adverso pa su persona. 


Cu e ‘safety report ricibi, Departamento di 
Aviacion Civil ta pasa di un proceso reactivo pa un 
proceso mas proactivo, unda nan lo por identifica 
deficiencianan di siguridad aereo y por implementa 
medidanan di mehoracion prome cu esakinan 
escala of causa un daño grave na e siguridad di 
aviacion. 


Cu e ayudo di publico en general, e Departamento 
di Aviacion Civil di Aruba por sigi mantene bo vuelo 
sin problema y sigur. 


E portal ta accesibel na: 
http://www.dca.gov.aw/reporting 

Aruba completo а demostra 
seriedad y responsabilidad, 


y principalmente determinacion pa 


recupera y progresa. 


MINISTER DI XIOMARA MADURO A ATENDE 
SEMINARIO “HONRA BO COMPROMISO CU 
INTEGRIDAD” 


Den cuadro di e Siman Nacional di Integridad na pais Aruba, 
Minister di Finansa y Cultura Sra. Xiomara Maduro a atende 
e Seminario “Honra Bo Compromiso cu Integridad” na 
Universidad di Aruba pa asina por haya sa mas di kico ta wordo 
haci den gobierno, especialmente di Bureau Integriteit Aruba 
pa conscientiza empleadonan publico ariba integridad. Kico e 
ta? Kico por haci ora cu mira algo cu no ta bon y con e bureau 
ta atende cu locual ta e kehoann cu ta bini padilanti. 


Durante e seminario a duna splicacionnan hopi alcaso, esaki 
ta bon no ta solamente pa gobernantenan pero tambe e ekipo 
cu ta traha cune den gobierno y tambe e ambtenaarnan. 


Ф | 
Minister Maduro ќа gradici Minister Агепаѕ pa tuma е iniciativa 
igualmente Minister President Wever-Croes си desde prome 
gobernacion caba а bin ta traha duro riba e tereno di integridad. 
Awor riba e tereno aki nos por papia mas pero mas importante 
tambe nos por ehecuta e reglanan pa asina cu nos pais por 
goza di un gobernacion cu ta basa riba integridad. 

Diamars mainta Minister Maduro di Finansa compaña 
pa expertonan di Departamento di Impuesto DIMP y di 
Departamento di Legislacion a asisti na e reunion yama pa e 
Comision Financiero di Parlamento pa brinda informacion riba 
e 'Plan di Impuesto 2023.' Siman pasa e ley a yega Parlamento 
y awor cu e Parlamentarionan ta formulando nan preguntanan 
por escrito promer cu e debate publico por tuma luga, ta un 
bon momento pa e Comision Financiero por haya informacion 
mas detaya riba e cambionan proponi. 


Presentacion cu splicacion 

Minister Maduro a duna un introduccion y a splica e motibo pa 
presenta e 'Plan di Impuesto 20253, sigui pa Directora αἱ DIMP 
cu a duna un presentacion amplio di e contenido di e 'Plan di 
Impuesto 2023' y a pone extra atencion na e cambionan cu 
a wordo haci teniendo na cuenta e conseho duna pa Raad 
van Advies, e criticanan y e sugerencianan cu a bin fo'i sector 
priva. 


Lo tin un Nota di Cambio 

Ehecutivo di Departamento di Legislacion a splica cu ta 
preparando un Nota di Cambio pa presenta esaki promer cu e 
debate publico. Ta trata di cambionan tecnico y splicacion mas 
amplio riba cierto puntonan di e ley. 


Hopi pregunta cu a haya contesta amplio 
Parlamentarionan presente a haci diferente pregunta cu a 
haya contesta amplio di e team di experto presente. Tabata tin 


inflacion, other accomodations, compensacion pa pensionado, 
salario usual pa director, pensioen den propio negoshi, BBO 
na frontera, etc. Hopi ta preguntanan cu a wordo lansa tambe 
pa gremionan comercial den prensa of por escrito, pa cual 
e Parlamentarionan por a haya un splicacion amplio di e 
expertonan cu a traha riba e cambionan presenta den e 'Plan 
di Impuesto 2023.' 


Ta warda pregunta oficial pa prepera pa e debate publico 
E siman aki Parlamento lo caba di formula nan preguntanan 
pa manda nan oficialmente pa Gobierno, cu lo percura pa e 
contestanan. Asina cu Parlamento ricibi e contestanan, lo por 
bay over na e debate publico cu lo ser yama pa Presidente 
di Parlamento probablemente den e siman di 12 pa 16 di 
december. 

paast 


Ban keda mantene nos fe, optimismo, 


solidaridad y dedicacion, dunando 


tolerancia, amor prohimo, 


semper e miho di nos mes! 


MINISTER 

Dialuna 5 di december e prome grupo di cursistanan di е curso 
Finansas den Mi Hogar, den districto αἱ Paradera, а гісібі 
nan certificado. E proyecto Finansas den mi Hogar a wordo 
organisa door di Minister Wever y desaroya door di Fundacion 
Plan di Bida. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa sa 
ki impacto cada decision financiero tin riba nos cartera y nos 
hogar. 


Finansas den mi Hogar ta un curso over di educacion 
financiero cu ta wordo ofreci gratis na nos ciudadanonan den 
tur districto di Aruba door di Minister di Asuntonan Economico, 
Comunicacion y Desaroyo Sostenibel, mr. Geoffrey Wever den 
cooperacion cu Fundacion Plan di Bida. 


E curso a start den districto di Paradera y ta consisti di 4 sesion 
cu ta enfoca riba con nos por maneha nos finansa cada dia. E 
4 sesionan ta: 


* Sesion 1: Mi ta efectivo den mi cas. Con mi por spaar y tambe 
con pa cumpra sin emocion 


e Sesion 2: Mi ta paga mi debe. Kico lo pasa ora mi no por 
paga mi debe mas 


e Sesion 3: Mi ta inverti den mi futuro. Futuro di nos y nos 
yuinan ta importante y con nos por logra nos metanan 


* Sesion 4: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 


Despues di a duna e curso den Paradera, San Nicolas lo ta 
e siguiente districto unda lo ofrece e curso gratis over di pa 
maneha finansas den 2023. 


Minister Geoffrey Wever ta invita cada un cu ta desea di 
participa pa hasi esaki pa asina haya e apoyo necesario pa un 
maneho di bo finansas. Registracion ta completamente gratis, 
pero cupo ta limita. 


Pa mas informacion y registracion por tuma contacto 
cu Fundacion Plan di Bida via telefon 5688848 of email 
finansasdenmihogarOgmail.com 

INTEGRIDAD 


"Integridad ta continuamente 
practicando honestidad y biba segun 
bo moral, etica y bo balor." 


Dicon integridad ta importante? 


Establece confiansa 
Mantene pais fuerte 
Reflexion di nos mes 


Ministerio di Transporte, Integridad, 
Naturalesa y Asuntonan di Adulto Mayor 


KICO TA INTEGRIDAD? 


Integridad ta continuamente practicando honestidad y biba segun bo moral, etica y bo balor. 


Dicon integridad ta importante pa nos? 
° Integridad ta establece confiansa entre pueblo y gobierno. 
° Integridad nacional ta mantene nos pais fuerte. 
Integridad nacional ta un reflexion di nos cada un su integridad. 


Con nos ta logra mantene integridad? 

° Haci lo corecto hasta ora ningun hende ta wak. 

° Ta responsabel pa bo mesun accionnan. 

° Ta honesto, sincero y husto. 

° Tene curashi pa bisa no y tene balor pa confronta e berdad. 


Ban haci un compromiso pa ta integro y honra e compromiso cu nos ta haci cu integridad. 


E ta cuminsa na cada un di nos. 

Tur final di aña ta indica ип сотіепѕо побо. 

Nos ta keda gradici cu den aña 2022, 
os a lanta cabes y mira recuperacion, cu 
esfuerso di cada ciudadano. 


MINISTER 
Edy Er DE 


MINISTER ENDY CROES TA FELICITA SU EX- 
DOCENTE SRA. ALIDA “LILY” RASMIJN 
- MARVAL CU SU TITULO DI DOCTOR IN 


\ 


Diahuebs mainta, Minister Επαγ Сгоеѕ colega Minister Коссо 
Tjon, Parlamentario Hendrick Tevreden, famia y invitadonan 
special tabata presente na Cas di Cultura pa presencia defensa 
di un tesis doctoraal di mr. dr. sra. Alida Lily Rasmijn-Marval. 
Inter-Continental University of the Caribbean, cu profesornan 
di Curaçao cu a haci esaki posibel. 

Durante e presentacion na Cas di Cultura, e Mandatario di 
Enseñansa a hiba palabra. Minister Endy Croes a señala 
durante su discurso cu sra. Lily Marvaltabata su prome docente 
di Spaño tempo cu e tabata bay scol secundario. 


E dignatario a indica cu ademas di ta docente di materia Spaño, 
Ingles y LO, sra. Lily ta hurista y a obtene su titulo di “Meester in 
de Rechten” cu “postdoctorale cursussen”: Wetgevingsleer еп 
wetgevingstechnieken; Vreemdelingenrecht en Naturalisatie; 
LTU: Landsverordening Toelating en Uitzetting. Ademas di 
esaki, sra. Lily tin un titulo di “bachelor” den Teologia. Como 
educador juffrouw Lily a duna les na Middelbare Opleiding 
voor Administratieve Ambtenaren (MOVAA), na unda el a 
duna Inleiding in het Staatsrecht, Staatsregeling, L.M.A, 
Mensenrechten y les di Hulandes. Banda di esaki, el a duna 
les na Instituto Pedagogico Aruba. 


BUSINESS ADMINISTRATION 


2 k ο.» > ορ y Г”, i N | 
Despues di а traha 12 айа den enseñansa, sra. Lily а traha 
na Directie van Wetgeving durante dos aña. Despues di esaki, 
sra. Lily a їгаһа como Secretaris van Raad Advies di Aruba 
18 aña largo, unda cu el brinda su servicio na nos comunidad 
te ora cu el a bay cu pensioen. Cu e respetoso edad di 79 
aña, sra. Lily a defende su tesis, titula: “Women's experiences 
of Intimate Partner Violence in heterosexual relationships in 
Aruba and the negative consequences”. Un topico sumamente 
interesante y un investigacion bastante amplio cu a realisa 
relaciona cu e topico, violencia domestico contra ser femenino. 
Sra. Marval ta un ehempel di “Long Life Learning”. 


“Mirando cu sra. Lily tabata juffrouw di scol y hurista alabes, 
a ocasiona cu hopi hende muhe hoben cu tabata victima di 
violencia domestico tabata acudi na dje pa pidi conseho. Fuera 
di esaki, mester remarca cu Aruba no tin of no tabatin ningun 
investigacion nacional haci riba e tereno aki. Pues, tur esaki a 
contribui den e decision pa profundisa mas riba e topico aki”, 
Minister Endy Croes a expresa. Finalmente, e Mandatario di 
Enseñansa a duna palabra di felicitacion na sra. Lily cu su 
titulo di Doctor in Business Administration (DBA) for di Inter- 
Continental University of the Caribbean y a desea sra. Marval 
tur clase di exito. 

MINISTER ENDY CROES А LANSA E PROME 
BALA DI TORNEO INTERNACIONAL DI 
SOFTBALL DI DAMAS 30 PLUS 


Diabierna anochi na veld di Madushi Stars na San Nicolas a 
tuma luga e gran apertura di torneo internacional di softball 
di damas organisa pa Sweet Devils Softball Team. E torneo 
tabatin un duracion di cuater dia unda cu ekiponan di Curaçao, 
Hulanda y Aruba a bataya pa conkista e titulo maximo. 


E ceremonia di apertura a inicia cu un desfile di tur e ekiponan 
си a participa y na final Mandatario di Deporte a lansa e prome | 
bala y asina duna inicio na e grandioso torneo. Minister Endy | 
Croes ta felicita organisadonan y tur ekiponan cu a participa y 
haci e torneo uno exitoso. Masha pabien na e ganado. 

MINISTER THIJSEN А ATENDE CONGRESO 
“GELIJKWAARDIGHEID BINNEN НЕТ 
KONINKRIJK” 


Minister Plenipotenciario mr. Ady Thijsen a atende e prome 
dia di e congreso “Gelijkwaardigheid binnen het Koninkrijk der 
Nederlanden” na Nieuwspoort na Den Haag. 


Miembro di Eerste Kamer pa PvdA mr. Jeroen Recourt, 
fungiendo como presidente di e congreso, a yama tur hende 
bon bini. Despues di un introduccion cortico a duna palabra 
na Secretario di Estado pa Asuntonan di Reino Alexandra 
van Huffelen pa haci e apertura di e congreso. E Secretario di 
Estado a haci esaki pa medio di un discurso unda ela para keto 
riba e lasonan entre Hulanda y e islanan den Caribe cu ta bai 
atras pa hopi siglo. Na mes un momento ela bisa cu e lasonan 
semper a conoce cierto tension. 


Tambe a papia riba temanan actual, manera e anuncio di 
Gobierno di Hulanda pa pidi disculpa pa e rol di Hulanda 
den e negoshi di exclavitud. Sra. van Huffelen a bisa cu 8 di 
december y 13 di december lo tin reunionnan riba e tema aki. 
Mirando cu e topico aki ta hopi sensativo y e no por a bisa 
mucho riba e reunionnan cu ta bai wordo teni, e no por bai 
den hopi detayes. Secretario di Estado Van Huffelen a ripiti 
den su discurso loke ta para den e acuerdo di gobernacion 
di Gabinete Rutte IV, cu den Reino nos ta comparti pasado y 
futuro. Un futuro cu hunto nos lo duna forma y cu Hulanda lo 
sostene e tres paisnan den Reino despues di e sla di e orcan 
na islanan ariba y e pandemia cu a ocasiona hopi daño na e 
economia di Aruba, Curaçao y St. Maarten. 


Despues di e discurso di Secretario di Estado Van Huffelen e 
congreso a sigi cu diferente oradornan interesante cu a trata 
temanan manera fiscalidad, enseñansa y trabao di Cruz Cora 
na e parti Caribense di Reino. 

E prome dia di e congreso a termina cu un discusion riba e 
tema di derecho humano bou guia di Jacobine Geel, presidente 
di College pa Derecho Humano. 

Integrity week 2022 

Ministerio di Transporte, Integridad, 
Naturalesa y Asuntonan di Adulto Mayor 


BUREAU INTEGRIDAD ARUBA Í 


OBJECTIVO 
Promove y proteha integridad dentro di e aparato gubernamental 
di Aruba 


TAREANAN PRINCIPAL 
> Promove y proteha integridad mediante formacion y otro 


actividadnan 

bp Duna conseho encuanto maneho di integridad y su 
implementacion 

> Duna conseho di prevencion y cumplimento di integridad 
Fungi como punto di notificacion pa sospecho di violacion di 
integridad den aparato gubernamental di Aruba 


Conduci investigacion a base di notificacion relata na sospecho 


di violacion di integridad den aparato gubernamental 


BUREAU INTEGRIDAD ARUBA su obhetivo ta pa promove y proteha integridad 
dentro di e aparato gubernamental di Aruba. 


Nan tareanan principal ta encera: 

° Promove y proteha integridad mediante formacion y otro actividadnan 

> Duna conseho encuanto maneho di integridad y su implementacion 

- Duna conseho di prevencion у cumplimento di integridad 

° Fungi como punto di notificacion pa sospecho di violacion di integridad den 
aparato qubernamental di Aruba 

° Conduci investigacion a base di notificacion relata na sospecho di violacion 
di integridad den aparato gubernamental 


AÑA 2022 
A BRINDA NOS E 
OPORTUNIDAD 
PA LOGRA E IMPOSIBEL. 
HUNTO NOS A CAMBIA 
E RUMBO DI DIFICULTAD Y 
TRANSFORMA NOS VISION 
DEN REALIDAD. 
NOS A TRAHA DURO PA E 
CRECEMENTO Y EXITO 
DI NOS PAIS. 
E SACRIFICIO DI 
CADA CIUDADANO 
A DIRIGI NOS DEN UN 
ENTRADA DI 2023 
YEN DI FE Y SPERANSA 
PA UN AÑA NOBO 
PROSPERO Y RESILIENTE. 

